אורית גדיש

אורית גדיש (נולדה ב-31 בינואר 1951) היא יושבת ראש חברת הייעוץ הניהולי הבינלאומית ביין ושות' (Bain & Company). גדיש נולדה בחיפה לפנינה, אחות, ולאלוף-משנה פאלק גדיש (1922–2015, תעשיין, קצין ב"הגנה" וממקימי מערך השלישות בצה"ל). גדלה בצהלה ולמדה בבית הספר "תיכון חדש" בתל אביב. שירתה בצה"ל בלשכת סגן הרמטכ"ל עזר ויצמן. סיימה בהצטיינות את לימודי הפסיכולוגיה באוניברסיטה העברית בירושלים ואת לימודי ה-MBA בבית הספר למנהל עסקים של אוניברסיטת הרווארד. ב-1977 הצטרפה לחברת הייעוץ "ביין ושות'". מיט רומני, אחד המייסדים ומי שהוזעק ב-1991 להציל את החברה מהתמוטטות, התמנה ליו"ר והציע לגדיש להיות בפועל מספר 2 שלו. כעבור כשנתיים התפטר והביא למינויה ב-1993 ליושבת ראש החברה כדי שתמשיך לפתח את הרה-ארגון. גדיש הייתה האשה הראשונה שעמדה בראש חברת ייעוץ בהיקף ובגודל שכאלה (ביין ושות' היא אחת מ"מועדון" ה-"Big Three", כינוי לשלושת תאגידי הייעוץ האסטרטגי הגדולים בעולם במונחי ההכנסות והפעילות, יחד עם מקינזי ושות' ובוסטון קונסלטינג גרופ). גדיש נחשבת למומחית בייעוץ ארגוני-עסקי והיא אורחת קבועה בוועידות הכלכליות החשובות - מוועידת דאבוס (הפורום הכלכלי העולמי) ועד ועידת העסקים הבינלאומית של ישראל. פרסמה מאמרים אחדים בכתב העת Harvard Business Review. בשנים 2004–2007 היא נכללה ברציפות ברשימה השנתית של "מאה הנשים החזקות בעולם" של מגזין "פורבס". ב-2007 זכתה ב"פרס מפעל חיים של נשים מנהיגות בתחום הייעוץ" מטעם המגזין "Consulting", ספינת הדגל של תחום הייעוץ המקצועי. הנרי קיסינג'ר אמר עליה: "הכרתי את אורית גדיש לא רק כמי שמוכנה להתייצב לבדה, כאשר היא נקראת לכך בתוקף הנסיבות, אלא כמי שעומדת איתן כמנהיגה בעלת עקרונות וכמי שנבדלת מעמיתיה בהיותה יועצת מושלמת בתחומי העסקים ועיצוב מדיניות." בהנהגתה הגיעה חברת "ביין ושות'" להכנסה גולמית שנתית של כשני מיליארד דולר ולפעילות ב-36 סניפים הממוקמים ב-26 מדינות. בדצמבר 2013, ושוב בינואר 2017 הציב אתר הקריירה האמריקני Glassdoor את החברה במקום הראשון ברשימת החברות הבינלאומיות האהובות על העובדים. גדיש חברה בחבר הנאמנים של הפורום הכלכלי העולמי, שייסד ומנהל את ועידת דאבוס הבינלאומית. היא חברה במועצות מנהלים ובנשיאויות של גופים רבים אחרים, ובכללם חבר הנאמנים של MIT וחבר הנאמנים הבינלאומי של מרכז פרס לשלום. גדיש נשואה לסופר הבריטי גרנוויל בייפורד. אחותה, עורכת הדין טליה דולן-גדיש, היא היועצת המשפטית של מִנהל הכנסות המדינה. מדיה וקבצים בנושא אורית גדיש בוויקישיתוף "לפני שהייתי יו"ר", Before I was CEO, Peter Vanham, Wiley, 2016, Chapter 1 סיכום הרצאת הפתיחה של אורית גדיש במושב מנהיגות עסקית חזון ומציאות(הקישור אינו פעיל) Orit Gadiesh, באתר פורבס ניר נתן, ‏היועצת, באתר גלובס, 27 ביולי 2002 ליאת רון, ‏"אני אקלקטית" | ריאיון עם אורית גדיש, באתר גלובס, 19 בדצמבר 2005 טלי חרותי-סובר, אורית גדיש, יו"ר חברת ייעוץ בינלאומית: "אני ידועה בדוגריות, והתכונה הופנמה לאסטרטגיית הארגון", באתר TheMarker‏, 5 באוקטובר 2008 אורית גדיש בוועידת דאבוס, 2010 אורית גדיש, ביוגרפיה באנגלית(הקישור אינו פעיל) אורית גדיש בכנס 100 שנים לבית הספר למינהל עסקים של אונ' הרווארד, 2008, סרטון באתר יוטיוב אורית גדיש בכנס דאבוס, 2012 אורית גדיש בכנס הפורום הכלכלי הבינלאומי, סנט פטרסבורג, רוסיה, 2013 אורית גדיש בוועידה השנתית של ראשי קהיליית העסקים הבינלאומית YPO, סינגפור, 2018 (ריאיון ל-CNBC) אורית גדיש בשולי ועידת דאבוס, ינואר 2019 אורית גדיש יוצאת לארה"ב, מעריב, 19 באוקטובר 1966 אקונומיסט, אורית גדיש חותרת צפונה, באתר הארץ, 23 באוקטובר 2005 הארץ, כשגייטס פוגש את בלייר בעיירת סקי שווייצית, באתר TheMarker‏, 24 בינואר 2007 עודד חרמוני, אורית גדיש דורגה במקום 91 ברשימת הנשים המשפיעות של המגזין "פורבס", באתר TheMarker‏, 23 באוגוסט 2004 Orit Gadiesh Presented with Consulting Industry Lifetime Achievement Award [1] [2] The MIT Corporation איי אונליין, הממשלה אישרה המלצות ועדת בן בסט; 16 שרים תמכו ו- 2 נמנעו, באתר TheMarker‏, 7 במאי 2000